Kivitrükk (litograafiline trükk) on lametrükitehnika ja eelkäija tänapäevasele ofsettrükile. Trükkimine toimub peenekoelisel settekivimil (litograafiline kivi). Trükitehnika põhjeneb asjaolul, et vesi ja rasv ei segune. Trükitavad pinnad on menetletud nii, et tõukavad ära vee ja annavad seega ruumi rasvasisaldavale trükivärvile. Mittetrükitavad pinnad aga on veelembelised ja tõukavad ära trükivärvi. Kivitrüki tehnika võttis aastal 1790 kasutusele sakslane Alois Stenefelder, kes paljundas selle abil noote. Eestis asutati esimene kivitrükikoda a. 1835 Tartus.